Saxonia Beherea

**Saxonia Beherea** (  ahoskatua; ) Alemaniako ipar-mendebaleko *land* edo estatua da. Hannover du hiriburu. 1946. urtean eratu zen, Hannover, Brunswick, Oldenburg eta Schaumburg-Lippe lurraldeak batu ondoren. 47.624 km2 ditu, eta 8.008.134 biztanle zituen 2023ean. Hiri nagusiak Braunschweig, Göttingen, Oldenburg, Osnabrück, Salzgitter eta Wilhelmshaven dira. Behe-alemanaz mintzo dira bertako biztanleak oro har, eta frisieraz Frisia aldean.

## Geografia 
Saxonia Beherea lurralde laua da, Ipar Alemania bezalakoa. Frisiako kostaldean polderrak daude, itsasoari irabazitako lurraldeak. Mendi apal batzuk daude hegoaldean (Teutoburger Wald, Weser-ko mendiak eta Harz mendiak). Elba, Ems, Hunte eta Aller dira ibai nagusiak. Klima aldaketa bortitzik ez da, neguak hotz samarrak dira eta udak epelak; euria, 600-900 mm batez beste urtean.

### Mugakideak 
#### Alemaniako estatu federalak 
* Bremen bere barnean
* Schleswig-Holstein iparraldean
* Hanburgo ipar-ekialdean
* Mecklenburg-Aurrepomerania ekialdean
* Brandenburgo ekialdean
* Saxonia-Anhalt ekialdean eta hego-ekialdean
* Turingia hegoaldean
* Hesse hegoaldean
* Ipar Renania-Westfalia hego-mendebaldean

#### Nazioartekoak 
* Herbehereak mendebaldean

#### Itsasoak 
* Ipar Itsasoa iparraldean

### Parke Nazionalak 
* Wadden itsasoko Parke Nazionala

## Hiri nagusiak 
Honako hauek dira Saxonia Behereko hiri nagusiak. Biztanleriaren datuak 2010eko abenduaren 31koak dira.

# Hannover (522.686 biztanle)
# Brunswick (248.867 biztanle)
# Osnabrück (164.119 biztanle)
# Oldenburg (162.173 biztanle)
# Wolfsburg (121.451 biztanle)
# Göttingen (121.060 biztanle)
# Hildesheim (102.794 biztanle)
# Salzgitter (102.394 biztanle)
# Wilhelmshaven (81.324 biztanle)
# Delmenhorst (74.361 biztanle)
# Lüneburg (72.983 biztanle)
# Hamelin (57.771 biztanle)
# Emden (51.616 biztanle)

## Ekonomia 
Nekazaritza garrantzitsua da (garia, oloa, garagarra, patata; behi azienda eta esnekiak). Garraio sarea ongi hornitua dago; burdinbideez eta errepideez gainera, berebiziko garrantzia dute ibaiek eta ubideek (Mittelland eta Dormunt-Ems ubideek bereziki), haietatik bideratzen baita Ipar Itsasorako garraioaren parte handi bat. Weser eta Elba ibaiak ontzitarako dira kilometro askotan, eta munta handiko portuak dira Wilhelmshaven, Emden, Nordenham eta Brake. Hannoverren da nazioarteko aireportu handiena.

## Politika 
2013ko urtarrilaren 20an izan ziren Saxonia Behereko parlamenturako azken hauteskundeak. CDU alderdi eskuindarrak irabazi zituen, baina aurreko legegintzaldian FDPrekin izandako gobernu koalizioak ez zuen gehiengo absoluturik lortu. Hala, Stephan Weil sozialdemokratak (SPD) osatuko du gobernua, berdeekin koalizioan.

Honako hauek izan ziren hauteskundeetako emaitzak:

## Banaketa administratiboa 
thumb|400px|Saxonia Behereko administrazio barrutiak.

### Landa barrutiak 
38 landa barruti (*Landkreis*) ditu:
* Ammerland
* Aurich
* Grafschaft Bentheim
* Celle
* Cloppenburg
* Cuxhaven
* Diepholz
* Emsland
* Driesland
* Gifhorn
* Goslar
* Göttingen
* Hameln-Pyrmont
* Hannover eskualdea
* Harburg
* Helmstedt
* Hildesheim
* Holzminden
* Leer
* Lüchow-Dannenberg
* Lüneburg
* Nienburg/Weser
* Northeim
* Oldenburg
* Osnabrück
* Osterholz
* Osterode am Harz
* Peine
* Rotenburg
* Schaumburg
* Soltau-Fallingbostel
* Stade
* Uelzen
* Vechta
* Verden
* Wesermarsch
* Wittmund
* Wolfenbüttel

### Hiri barrutiak 
Badaude 8 hiri barruti ere:
# Brunswick
# Delmenhorst
# Emden
# Oldenburg
# Osnabrück
# Salzgitter
# Wilhelmshaven
# Wolfsburg

## Herritar ospetsuak 
* Kristian I.a Danimarkakoa (1426-1481), Danimarkako erregea (1448-1481)
* Jurgi I.a Erresuma Batukoa (1660-1727), Erresuma Batuko erregea (1714-1727)
* William Herschel (1738-1822), astronomoa
* Caroline Lucretia Herschel (1750-1848), astronomoa
* Carl Friedrich Gauss (1777-1855), matematikaria
* August Heinrich Hoffmann von Fallersleben (1798-1874), poeta eta filologoa
* Robert Wilhelm Bunsen (1811-1899), kimikaria
* Julius Wilhelm Richard Dedekind (1831-1916), matematikaria
* Rudolf Eucken (1846-1926), filosofoa eta 1908ko Literaturako Nobel Sariaren irabazlea.
* Carl Louis Ferdinand von Lindemann (1852-1939), matematikaria
* Karl Jaspers (1883-1969), psikiatra eta filosofoa
* Otto Fritz Meyerhof (1884-1951), fisiologoa
* Erich Maria Remarque (1898-1970), idazlea
* Sir Hans Adolf Krebs (1900-1981), biokimikaria eta Nobel sariduna
* Felix Nussbaum (1904-1944), margolari surrealista
* Hannah Arendt (1906-1975), politika ikerlaria
* Karl Krolow (1915-1999), idazlea
* Jürgen von Beckerath (1920- ), egiptologoa
* Ulrike Meinhof, (1934-1976), kazetaria eta Armada Gorriaren Frakzioa erakunde armatuko sortzaile eta kideetako bat.
* Hans-Gert Pöttering (1945 - ), Europar Legebiltzarreko presidentea (2007-2009)
* Rainer Fetting (1949- ), margolari neoespresionista
* Christian Wulff (1959- ), Alemaniako presidentea (2010-2012)
* Nadine Chanz (1972- ), aktorea eta Playboy modeloa
* Diane Kruger (1976- ), aktorea eta modeloa
* Guano Apes (1994- ), musika taldea

## Iruditegia 

Irudi:Neues Rathaus Hannover März 2010.jpg|Hannoverko udaletxe berria
Irudi:Hannover - Herrenhausen - Großer Garten - Orangenparterre - 20050502.JPG|Hannoverko *Herrenhäuser Gärten* lorategiak
Irudi:Braunschweig Kohlmarkt.jpg|Brunswick
Irudi:Johannisstrasse Goettingen.jpg|Göttingen
Irudi:Hildesheim-Markt-Rathaus.JPG|Hildesheim
Irudi:Skillshare, Alter Hafen Lüneburg.jpg|Lüneburg
Irudi:Schloss Wolfsburg Sued-West.JPG|Wolfsburgeko gaztelua
Irudi:VW Wolfsburg.JPG|Wolfsburg, Volkswagen AG lantegia
Irudi:Marinemuseum-wilhelmshaven-2007.jpg|Wilhelmshaveneko kaia
Irudi:Gelbes Motorflugzeug über Watt vor Juist.JPG|Wadden itsasoko Parke Nazionala
Irudi:Blick-über-den-Teutoburger-Wald1.jpg|Teutoburg basoa, Osnabrück ingururan

## Erreferentziak 
## Kanpo estekak 
*  Saxonia Behereko webgunea